**POKYNY NA SAMOŠTÚDIUM, 7.A**

Vypracované úlohy zo všetkých predmetov s menom, priezviskom a triedou môžete doniesť do školy do 8.00 hod.

**SLOVENSKÝ JAZYK A LITERATÚRA, 7.A, 8.6.-12.6.2020**

Ahoj, ideme trošku opakovať.

**SLOVENSKÝ JAZYK**

Napíš si nadpis:

**Hlavné vetné členy - opakovanie**

Vypracuj úlohy na strane 86/cv.36, 87/cv. 37, 38.

**LITERATÚRA**

Napíš si:

**Dramatické umenie – opakovanie**

Opíš si zo strany 155 Čo už vieme, čo sme sa už naučili.

**MATEMATIKA, 7.A, 8.6.-12.6.2020**

 **Mierka mapy a plánu**

Na každej mape alebo pláne stavebného objektu (bytu, domu, parku...) je uvedená mierka, v ktorej je tento plán alebo mapa vytvorená. **Vyjadruje koľkokrát je nákres oproti skutočnosti zmenšený alebo zväčšený** (v niektorých prípadoch napríklad v strojárskom priemysle, ak je zobrazovaný objekt veľmi malý).

Mierku zapisujeme napríklad: M 1 : 200 000 – čo znamená, že objekt nakreslený v tejto mierke je 200 000 krát zmenšený alebo naopak – v skutočnosti je 200 000 krát väčší. Môžeme tiež povedať, že úsečka dĺžky napríklad 1centimeter na mape je v skutočnosti 200 000 centimetrov.

Pomocou mierky si potom vieme vypočítať skutočné rozmery zobrazeného objektu.

**Príklad:** Na mape s mierkou 1 : 500 000 je znázornená vzdialenosť z mesta A do mesta B úsečkou dlhou 3, 8 cm. Aká je táto vzdialenosť v skutočnosti?

Keďže vieme, že mierka nám udáva koľkokrát je skutočná vzdialenosť menšia, môžeme si ju jednoducho vypočítať:

500 000 . 3, 8 = 1 900 000 cm = 19 km

Z mesta A je do mesta B v skutočnosti 19 km.

Ak poznáme skutočné rozmery objektu, respektíve skutočnú vzdialenosť dvoch miest a chceme ju zakresliť do mapy alebo nakresliť plán v určitej mierke, vieme si pomocou mierky vypočítať veľkosť objektu alebo dĺžku vzdialenosti na mape.

**Príklad:** Skutočné rozmery parku tvaru obdĺžnika sú – šírka 250 m, dĺžka 1,4 km. Aké budú jeho rozmery na mape s mierkou 1 : 20 000?

Vieme, že skutočné rozmery musíme 20 000 krát zmenšiť:

šírka 250 m = 25 000 cm

25 000 : 20 000 = 1,25 cm

dĺžka 1, 4 km = 140 000 cm

140 000 : 20 000 = 7 cm

Na mape s mierkou 1 : 20 000 sú rozmery parku – šírka 1, 25 cm a dĺžka 7 cm.

Príklady na výpočet mierky plánu alebo mapy sa dajú ľahko riešiť aj pomocou trojčlenky.

**Príklad:** Vzdušná vzdialenosť z Nitry do Bratislavy je 75 km. Aká dlhá bude táto vzdialenosť na mape s mierkou 1 : 3 000 000 ?

Zapíšeme si údaje do trojčlenky – údaje na mape budú na jednej strane a a skutočné na druhej strane . Nesmieme však zabudnúť premeniť 75 km na centimetre, aby nám vzdialenosť na mape vyšla tiež v cm.

75 km = 7 500 000

|  |  |
| --- | --- |
| mapa | skutočnosť |
| 1 | 3 000 000 |
| x | 7 500 000 |

Zapamätajte si, že mierka plánu a mapy je vždy priama úmera.

 Príklad riešime ako klasickú priamu úmeru:

x : 1 = 7 500 00 : 3 000 000

x . 3 000 000 = 1 . 7 500 000

3 000 000 x = 7 500 000

x = 7 500 000 : 3 000 000

x = 2, 5

Na mape s mierkou 1 : 3 000 000 je táto vzdialenosť dlhá 2, 5 cm

Pomocou trojčlenky si môžeme zistiť aj mierku mapy ak poznáme skutočnú vzdialenosť a tiež jej veľkosť na danej mape.

**Príklad:** Zistite mierku mapy, ak skutočná vzdialenosť 80 km je na nej zakreslená úsečkou dĺžky 2, 5 cm.

zapíšeme si údaje pod seba, ale najskôr si premeníme 80 km na cm

80 km = 8 000 000 cm

|  |  |
| --- | --- |
| mapa | skutočnosť |
| 1 | x |
| 2,5 | 8 000 000 |

1 : 2, 5 = x : 8 000 000

8 000 000 = 2, 5 x

x = 8 000 000 : 2, 5

x = 3 200 000

Mierka mapy je 1 : 3 200 000.

Zopakujte si:

1. Vypočítajte skutočnú dĺžku cesty, ktorá je na mape s mierkou 1 : 250 000 znázornená úsečkou dlhou 4 cm.

2. Aká je mierka plánu, ak skutočná vzdialenosť 250 km je na nej znázornená úsečkou dĺžky 5 cm?

**DEJEPIS, 7.A, 8.6.-12.6.2020**

**Svetové hospodárstvo a nové usporiadanie štátov,** str.70

Napísať poznámky do zošita.

Dôsledky 30-ročnej vojny – klesol počet obyvateľov, chudoba

**Úspech**

* zámorské plavby
* ľudia odchádzali osídľovať objavené územia
* rástla vzdelanosť
	+ cirkev zakladala školy
	+ pribúdali stredné školy
	+ takmer v každom európskom štáte vznik univerzít
	+ nové moderné výrobné postupy

**Spôsob výroby v ranom novoveku:**

1. **Manufaktúry**
* bohatstvo sa získavalo z nových výrobných postupov a podnikania
* manufaktúrna výroba – viac pracovníkov vyrábalo spoločne jeden výrobok, každý len niektorú jeho časť
* predovšetkým textilné, sklárske dielne, metalurgia, výrobcovia luxusného tovaru
1. **Poľnohospodárska výroba**
* rozvoj výroby potravín
* technologické zlepšenie – lepšie hnojenie
* nové plodiny – zemiaky, kukurica, pohánka
* prechod z trojpoľného na striedavý systém
* najímanie pracovníkov, ktorí pracovali za mzdu, koniec poddanstva
1. **Obchod**
* rozvoj
* nákup a predaj predmetov bežnej dennej spotreby a prevážanie na veľké vzdialenosti
* centrum obchodu – mestá na pobreží Atlantiku, mestá bohatli
* hnací motor hospodárstva – zámorský obchod

**Zmeny v rozdelení spoločnosti**

* feudáli mali privilégiá, no rástol vplyv bohatých mešťanov
* rytieri strácali význam, nahrádzali ich vojaci – žoldnieri
* v poľnohospodárstve práca za mzdu – koniec poddanstva – lénneho systému
* vznik nového štátneho usporiadania – panovnícky absolutizmus
* panovník zabezpečoval vládu pomocou úradníkov – vznikali centrálne spravované štátne úrady
* v 17. storočí absolutizmus ovládol takmer celú Európu – najsilnejší štát Francúzsko, Španielsko, Habsburská monarchia, Rusko. Anglicko a Nizozemsko odmietli.

**Veda**

* rozvoj prírodných vied – matematika, fyzika, biológia, chémia, lekárstvo
* vznik vedeckých spoločností – odbory a vedci sa špecializovali
* fyzik **Isac Newton** – zákon gravitácie
* fyzik **Denis Papin** – tlakový hrniec

**ANGLICKÝ JAZYK, 7.A, 8.6.-12.6.2020**

Milí žiaci, naučte sa slovnú zásobu 6A

Učebnica str. 68/cv.1a – nakreslite si do zošitov tabuľku a do tabuľky doplňte vhodné slová z rámčeka

Pracovný zošit str. 54/cv.1 – do zošitov napíšte vety a doplňte chýbajúce slová podľa obrázkov (viď vzor)

Pracovný zošit str. 54/cv.2 – prepíšte dialógy do zošita a na prázdne miesta doplňte chýbajúce slová z „rozhádzaných písmen“ podľa vzoru

 Vypracované cvičenia  odfoťte, označte menom a priezviskom a pošlite na môj email: radovankamihalik@gmail.com **do 12.6.2020**

**BIOLÓGIA, 7.A, 8.6.-12.6.2020**

**Zásady prvej pomoci pri poranení mozgu a miechy**

**Poranenia mozgu sa prejavujú:** nevoľnosťou, zvracaním, stratou pamäti...

**Poranenia miechy sa prejavujú:** bolesťou v krku, chrbte, zmenou zakrivenia chrbtice, stratou schopnosti ovládať končatiny alebo reč...

**Šok -** vzniká pri väčšej strate krvi v dôsledku zlyhania krvného obehu a nedostatku kyslíka v dôležitých orgánoch (mozog, srdce). Vzniká pri strate asi 1,2 l krvi, zlomeninách, popáleninách ...

**Príznaky šoku:** bledosť, nepokoj, studená a vlhká pokožka, potenie sa, slabosť, závraty, nevoľnosť, niekedy zvracanie, smäd, nepravidelné dýchanie,...

**FYZIKA, 7.A, 8.6.-12.6.2020**

**Tepelný motor a parný stroj**

* v 1. storočí nášho letopočtu sa gréckemu fyzikovi Herónovi z Alexandrie podarilo zostrojiť prvý **tepelný motor,** v ktorom sa **tepelná energia pary premenila na pohybovú energiu** – v kovovom kotlíku vrie voda, pary sa privádzajú rúrkami do kovovej otáčavej gule, na ktorej sú dve opačne ohnuté rúrky – dýzy, ktoré guľu roztočia – táto sila, ktorou sa guľa roztočí sa nazýva **reaktívna sila** (Herón tento vynález zostrojil ako hračku)
* prvý parný stroj zo 17. storočia – **Dennis Papin –** francúzsky fyzik – mosadzný valec čiastočne naplnený vodou, vnútri piest, ktorý sa pri zohriatí vody dvíhal hore – pomocou ramena, pripojeného k piestu sa dvíhali hore bremená – po vychladnutí vody piest klesol dole.
* v 18. storočí Papinov stroj zdokonalil anglický konštruktér **Thomas Newcomen** na čerpanie vody z uhoľných baní.
* významným anglickým objaviteľom bol **James Watt :**

 **1. kľukový mechanizmus** – uč.str.98, obr.63 – vďaka nemu sa priamočiary pohyb piesta mení na otáčavý pohyb kolesa.

 **2. posúvačový rozvod** – uč.str.98/obr.64, umožnil rýchly pohyb piesta – striedanie pôsobenia pary na piest z oboch strán - nemusí sa čakať, pokiaľ voda vychladne – umožnilo priemyselné využitie parných strojov.

* ďalšie využitie – v priemysle – stroje, parné lokomotívy (prvá v roku 1804 – Angličan Richard Trevithick), parníky – lode – nevýhody: ťažké a nehospodárne

**GEOGRAFIA, 7.A, 8.6.-12.6.2020**

**8.6.Východná Európa**

Doplňte text s pomocou učebnice a následne si to prepíšte do zošita.

**Východná Európa**

-má **najväčšiu rozlohu** so všetkých regiónov Európy – polovica celého svetadiela.

-tvoria ju štáty: **Ruská federácia, Ukrajina, Bielorusko a Moldavsko**.

**Ukrajina**

**-hlavné mesto:**...............................

**-more:** Čierne more, Azovské more **rieka:** Dneper **polostrov:** Krym

**-nížina:** Čiernomorská nížina **pohorie:** Karpaty

-má veľké **nerastné bohatstvo a úrodné pôdy**

-najhustejšie zaľudnená oblasť je **Donbass** a **okolie veľkých miest** ako **Charkov, Odesa, Doneck, Dnepropetrovsk** a**Ľvov**.

-pestuje sa tu pšenica,kukurica, cukrová repa, slnečnica, tabak, zelenina

**-nerastné suroviny: železná ruda** (Krivoj Rog), **mangán** (Nikopol)**, čierne uhlie** (Donbass), **ropa, zemný plyn, kamenná soľ**.

**Bielorusko**

**-hlavné mesto:..........................................**

-zaberá západnú časť **Východoeurópskej nížiny**

-rieky**: Neman, Západná Dvina, Bug, Dneper a Pripjať.**

-**priemyselný štát** s nedostatkom surovín, dominuje ***strojárstvo***- výroba nákladných áut, traktorov, agrárnych strojov

-d**oprava** má veľký význam – prechádza hlavné spojenie medzi Ruskom a Európou – ropovody (Družba) a plynovody (Jamal).

**Moldavsko**

**-hlavné mesto:.................................................**

**-rieky: Prut** a **Dnester**

-**poľnohospodárska krajina** s úrodnými černozemami, ktoré tvoria základ pre ovocné sady a vinárstvo

-**potravinárstvo** – výroba vína a liehovín, ovocné konzervy, tabakové výrobky

**OBČIANSKA NÁUKA, 7.A, 8.6.-12.6.2020**

- v zošite máte mať k dnešnému dňu napísané poznámky z učiva **Pohyb obyvateľstva na Zemi, migrácia** a ústne vypracovanú 2. otázku z učebnice na str. 18,

- následne napíšte do zošita farebne nadpis: **Sociálne a politické konflikty – vojny, terorizmus** a napíšte do zošita poznámky z učebnice zo str. 23.

**CHÉMIA, 7.A, 8.6.-12.6.2020**

CHÉMIA 7.A TRIEDA

Vážení rodičia a milí žiaci, pretože mimoriadna situácia trvá aj naďalej, zasielam vám zadanie na tento týždeň.

Zadania vám zasielam až dnes, pretože som mala problém s počítačom a internetom. Vypracované zadania mi pošlite do 03.06.2020. Ďakujem.

OPAKOVANIE 10.06.2020

Odpovede na zadania si vypracujte do zošitov.

1. Čo skúma chémia?
2. Nasledujúce vedné odbory zaraď medzi prírodné alebo spoločenské vedy.

Dejepis, fyzika, chémia, jazykoveda, ekológia, geografia, ekonómia, psychológia

1. Prírodné vedy..........................................................................................................
2. Spoločenské vedy....................................................................................................
3. Z nasledujúcich dejov (premien) látok pílenie dreva, váženie múky, horenie dreva, hnitie jablka, hrdzavenie železa, krájanie chleba vyber:
4. Fyzikálny dej (premenu).............................................................................................
5. Chemický dej (premenu)............................................................................................
6. O každom výroku rozhodni, či je pravdivý:
7. Drevo je obnoviteľná surovina. ÁNO NIE
8. Železný šrot je druhotná surovina. ÁNO NIE
9. Separovať znamená triediť odpad. ÁNO NIE
10. Recyklácia znamená použitie odpadu ako druhotnej suroviny. ÁNO NIE
11. Roztrieď látky podľa skupenstva: železo, sklo, vodná para, drevo, ocot, benzín, zemný plyn
12. Tuhé skupenstvo....................................................................................................
13. Kvapalné skupenstvo.............................................................................................
14. Plynné skupenstvo.................................................................................................
15. Soľ má tieto vlastnosti: ...............................................................................................
16. Prečo nesmieš v chemickom laboratóriu jesť a piť?
17. Čo urobíš ak sa pri pokuse poleješ kyselinou?
18. Čo sa vyrába z dreva?
19. benzín b) papier c) farby d) hnojivá

Vypracované úlohy mi zašlite na mailovú adresu:

jarmila.romanova@centrum.sk

Prajem pekný deň a teším sa na odpovede.

**HUDOBNÁ VÝCHOVA, 7.A, 8.6.-19.6.2020**

Milí žiaci!

Vašou úlohou bude pozrieť si hudobný film, muzikál alebo koncert obľúbenej skupiny či interpreta podľa vašej voľby. Vaše postrehy a dojem z pozretého si prediskutujeme pri najbližšom stretnutí.

Ak máte otázky, poradím Vám prostredníctvom aplikácie Messenger. 😊

Príjemnú zábavu prajem! 😊

Vaša učiteľka hudby

PS: ÚLOHA JE DOBROVOĽNÁ 😊

**TELESNÁ A ŠPORTOVÁ VÝCHOVA, 8.6.-19.6.2020**

1. prechádzky do prírody
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. Vedomostná úloha : Tvojou úlohou bude pripojiť sa na internet, otvoriť si stránku GOOGLEa zistiť koľko titulov majstra sveta získal náš najúspešnejší cyklista Peter Sagan.

Pomôcka : <https://www.welovecycling.com/sk/2018/09/21/peter-sagan-3-tituly-majstra-sveta-v-rade/>

Vaše odpovede na moje otázky mi môžete zasielať na aplikáciu Messenger – Patrik Olejár ( nie Facebook )

**TECHNIKA, 7.A, 8.6.-19.6.2020**

**Denný režim**

Aké sú tvoje stravovacie návyky? Vieš si správne rozdeliť potravu v priebehu dňa? Porozmýšľaj, čo by si na svojom stravovaní chcel zmeniť.



**INFORMATIKA, 7.A, 8.6. – 19.6.2020**

**Téma:** Vyhľadanie informácie, zápis zdroja – autorské právo

Vo vyhľadávači vyhľadajte a do zošita INF vypíšte rôzne druhy bibliografických odkazov. Nájdite a vypíšte do zošita čo je to autorský zákon a aké sú sankcie za jeho porušenie.

Pozdravuje vás váš učiteľ INF ☺

**VÝTVARNÁ VÝCHOVA, 7.A, 8.6.-19.6.2020**

Milí žiaci, zadávam Vám prácu na samoštúdium od 8.6.- 19.6.2020.

Na internete si vyhľadajte expozíciu – Muzeum Andyho Warhola v Medzilaborciach.

* Najdrahšie ikonické diela na svete
* Slávna polievka "Campbell´s Soup
* Portréty Marylin Monroe
* Autoportrét Andyho Warhola

Prečítajte si životopis Andyho Warhola.

**NÁBOŽENSKÁ VÝCHOVA, 7.A, 8.6.-19.6.2020**

 Nové učivo nám predstavuje Vierovyznania, ktoré máme rešpektovať.

Na strane 97- 103 ak si prečítaš nové učivo sa dozvieš sa viac:

Aj cirkev má 2 vyznania viery str.98 napíš ich názov:

-------------------------------- CIRKEV --------------------------------------

Aj my si kupujeme rôzne prívesky, ktoré nemajú nič spoločné s vierou a môžu aj uškodiť na str,101-102 máš ich označené a je tam ich význam prečítaj si o nich môžu ti v živote pomôcť , **PREČÍTAJ SI!!!!**

Ak Boha uznaváš za svojho Pána môže to vyjadriť navonok troma spôsobmi najdeš ich na str.102 Napíš ich:

----------------------------------

----------------------------------

-----------------------------------

Nezabudnime!

VIERA JE VEĽKÝ DAR OD BOHA.